Държавен вестник, бр. 12, 2010 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  12
адрес на територията на Република България 
и адрес на територията на държавата, където 
пребивават.
Чл. 15. При подаване на заявление за изда­
ване на български личен документ с електронен 
носител на информация, съдържащ пръстови 
отпечатъци, на заявителя се снемат пръстови 
отпечатъци от десния и левия показалец при 
спазване разпоредбите на чл. 17, ал. 4 и чл. 36, 
ал. 3 ЗБЛД.
Чл. 16. (1) При приемане на заявление за 
издаване на български личен документ длъж­
ностното лице го завежда в регистър. На зая­
вителя се връчва талон за приетото заявление.
(2) Българските лични документи се издават 
съобразно данните на заявителя към момента 
на подаване на заявлението.
(3) Заявления, въз основа на които са изда­
дени български лични документи, се съхраняват 
до 20 години от датата на регистрирането им 
там, където са приети. Съхранението и уни­
щожаването им се извършва по технологичен 
ред, утвърден от ръководителя на съответния 
орган по чл. 1, ал. 2 ЗБЛД.
Чл. 17. (1) В случаите на изгубване, кражба, 
повреждане или унищожаване на български 
личен документ лицето е длъжно да подаде в 
срок до 3 дни писмена декларация по образец 
съгласно приложение № 6 относно тези обсто­
ятелства в най-близкото РУ на МВР, СДВР/
ОДМВР, ДБДС – МВР, ДМ – МВР, или в зве­
ната „Миграция“ при СДВР/ОДМВР.
(2) В случаите на изгубване, кражба, по­
вреждане или унищожаване на дипломатически 
или служебен паспорт декларацията по ал. 1 се 
подава в МВнР, което изпраща копие от нея в 
срок до 7 дни на ДБДС – МВР.
(3) В случаите на изгубване, кражба, повреж­
дане или унищожаване на моряшки паспорт 
декларацията по ал. 1 се подава в ИА „МА“ или 
в териториалните є дирекции, които изпращат 
копие от нея в срок до 7 дни на съответната 
ОДМВР, персонализирала документа.
(4) Пребиваващите на територията на друга 
държава подават декларацията в най-близкото 
дипломатическо или консулско представи­
телство на Република България в чужбина, 
което изпраща копие от нея в срок до 7 дни 
чрез МВнР на ДБДС – МВР. Оригиналът на 
декларацията се изпраща с първата диплома­
тическа поща.
(5) Декларациите се предоставят от струк­
турите, посочени в чл. 7.
(6) Образецът на декларацията по ал. 1 се 
публикува и на интернет страницата на МВР.
(7) Лицата, притежаващи валиден универ­
сален електронен подпис, могат да подадат 
декларацията и по интернет чрез автоматизи­
раната информационна система за електронни 
услуги на МВР.
Г л а в а  в т о р а
УСЛОВИЯ И РЕД ЗА ИЗДАВАНЕ НА ЛИЧ­
НА КАРТА НА БЪЛГАРСКИТЕ ГРАЖДАНИ
Чл. 18. (1) Лична карта се издава или подменя 
въз основа на заявление по образец съгласно 
приложение № 2, подадено лично от заявителя. 
Заявление за издаване на лична карта може да 
се подаде и от лице, упълномощено от заявителя 
с нотариално заверено изрично пълномощно, 
в случаите по чл. 17, ал. 5 ЗБЛД.
(2) Заявление за бързо издаване на лична 
карта може да се подаде и в дипломатическите 
и консулските представителства на Република 
България в чужбина само в случаите на под­
мяна, ако е налице възможност за служебно 
препращане на преписката чрез МВнР до 
ДБДС – МВР, и обратно до дипломатическото 
или консулското представителство на Република 
България в чужбина или ако дипломатическото 
или консулското представителство на Република 
България в чужбина предлага услугата „пре­
пращане чрез куриерска фирма“ и заявителят 
е заплатил за нея. Услугата се извършва чрез 
сертифицирана за пренос на ценни пратки фир­
ма, осъществяваща куриерски услуги. Срокът 
за издаването е до 60 дни.
(3) Заявление за издаване на лична карта 
може да се подаде и по интернет чрез ав­
томатизираната информационна система за 
електронни услуги на МВР с притежавания от 
лицето валиден универсален електронен подпис 
в случаите по чл. 18а ЗБЛД. Органът, който 
издава личната карта, изпраща до заявителя 
на електронния адрес, посочен в заявлението, 
потвърждение или отказ за издаването на 
лична карта. В потвърждението се посочва, че 
документът ще бъде издаден след заплащане 
на държавна такса по електронен път чрез 
автоматизираната информационна система за 
електронни услуги на МВР.
(4) При подаване на заявлението длъжност­
ното лице заснема чрез цифрови устройства 
подписа и лицето на заявителя.
(5) Личните карти се персонализират в 
СДВР/ОДМВР или в ДБДС – МВР.
Чл. 19. (1) При подаване на заявление за 
издаване на първа лична карта към заявлението 
се представя и удостоверителен документ за 
раждане. По изключение могат да се представят 
и други официални документи, удостоверяващи 
данните за раждане. Копия от удостоверител­
ните документи се прилагат към заявлението.
(2) При подаване на заявление за издаване 
на лична карта в случаите по чл. 31а, ал. 3 
ЗБЛД към заявлението се представя съдебно 
решение за настаняване извън семейството, 
копие от което се прилага, и положително ста­
новище на дирекция „Социално подпомагане“, 
което се прилага.
Чл. 20. При подмяна на лична карта към 
заявлението се прилагат: